Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8537. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8538. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8521. Il-EUR-Lex hu l-aċċess fuq l-internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Franza ressqet applikazzjoni għall-protezzjoni tal-isem "Picpoul de Pinet" skont it-Taqsima 2 tal-Kapitolu I tat-Titolu II tal-Parti II tar-Regolament (UE) Nru 1308/2013. B'konformità mal-Artikolu 97(2) tar-Regolament (UE) Nru 1308/2013, il-Kummissjoni eżaminat din l-applikazzjoni u sabet li l-kundizzjonijiet previsti fl-Artikoli 93 sa 96, fl-Artikolu 97(1), kif ukoll fl-Artikoli 100, 101 u 102 tar-Regolament (UE) Nru 1308/2013, huma ssodisfati. Għalkemm l-isem "Picpoul de Pinet" fih il-kelma "Picpoul", li huwa l-isem ta' varjetà ta' għeneb tal-inbid, huwa stabbilit li l-isem kien jintuża tradizzjonalment fit-territorju tal-Istat Membru kkonċernat minħabba li l-applikazzjoni għal reġistrazzjoni hija segwenti għall-irtirar tal-isem antik "Languedoc Picpoul-de-Pinet" mir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti. Id-denominazzjoni "Picpoul ta' Pinet" tikkostitwixxi, konsegwentement, denominazzjoni ta' oriġini skont it-tifsira tal-Artikolu 93(2) tar-Regolament (UE) Nru 1308/2013. Ir-reġistrazzjoni possibbli tad-denominazzjoni tal-oriġini "Picpoul de Pinet", kif mitluba m'għandhiex tipprevjeni l-użu tal-isem tal-varjetà tal-għeneb tal-inbid "Picpoul" fit-tikkettar tal-inbejjed li huma miksuba minn għeneb tal-varjetà "Picpoul" iżda li mhumiex prodotti skont l-ispeċifikazzjonijiet ta' "Picpoul de Pinet" peress li l-kundizzjonijiet previsti fl-Artikolu 100(3) tar-Regolament (UE) Nru 1308/2013 ma ġewx issodisfati. IDDEĊIDIET KIF ĠEJ: Id-dokument uniku mfassal skont l-Artikolu 94(1)(d) tar-Regolament (UE) Nru 1308/2013 u r-referenza tal-ispeċifikazzjoni għall-isem "Picpoul de Pinet" (DOP) jinstabu fl-Anness ta' din id-Deċiżjoni. Magħmul fi Brussell, it-3 ta' Awwissu 2017. DOP - Denominazzjoni ta' oriġini protetta Id-denominazzjoni ta' oriġini kkontrollata "Picpoul ta' Pinet" hija riżervata għall-inbejjed mhux frizzanti bojod mhux misjurin. L-inbejjed għandhom qawwa minimima naturali ta' alkoħol ta' 12 % għal kull volum. Il-kontenut ta' zokkor fermentabbli tal-inbejjed li jkunu lesti għall-bejgħ huwa inferjuri jew ugwali għal 3 g/l. L-inbid tad-denominazzjoni "Picpoul de Pinet" huwa prodott esklussivament minn inbid abjad ta' varjetà waħda, il-Piquepoul Blanc. L-inbejjed huma lewn id-deheb pallidu jleqq u b'riflessjonijiet ħodor fil-każ ta' inbejjed li għadhom ma mmaturawx. Ir-riħa fina u eleganti tagħhom ħafna drabi hija florali, (tilju, żagħrun) b'noti ta' frott taċ-ċitru (grejpfrut, lumi) u bi ħjiel minerali. It-togħma hija friska u fina fl-istess ħin b'dik id-daqsxejn aċidità karatteristika li tiddistingwi dawn l-inbejjed mill-inbejjed bojod l-oħra tar-reġjun. L-użu taċ-ċana huwa pprojbit. L-użu ta' faħam għall-użu enoloġiku, waħdu jew imħallat fi preparazzjonijiet, huwa pprojbit. L-inbid jinkiseb billi jingħasru l-għenieqed kollha tal-vendemmja bil-maċerazzjoni jew mingħajrha. Il-maċerazzjoni preċedenti tal-vendemmja kollha ssir fuq ħsad protett permezz ta' ditossifikazzjoni. Id-densità minima tad-dwieli meta jinżergħu: 4 400 pied/ettaru; Id-distanza bejn ir-ringieli tad-dwieli ma għandhiex tkun aktar minn 2,25 m; L-erja massima disponibbli għal kull dielja hija ta' 2,25 metru kwadru. Id-dwieli jridu bilfors ikunu mħarrġa fuq strutturi espalier. Il-ħsad tal-għeneb, il-produzzjoni, il-maturazzjoni u t-tkabbir tal-inbejjed isiru kollha fil-muniċipalitajiet tad-Dipartiment ta' Hérault li ġejjin: Castelnau-de-Guers, Florensac, Mèze, Montagnac, Pinet, Pomerols. Iż-żona ġeografika tinsab f'tarf l-Etang de Thau, qrib il-baħar Mediterran, fuq kull naħa tal-"Via Domitia", bejn il-muniċipalitajiet ta' Agde, Pézenas u Sète. Il-formazzjonijiet ġeoloġiċi u pedoloġiċi li jmorru lura għall-Kretaċju u l-Plijoċenu huma magħmula minn għoljiet mhux weqfin li jiżżerżqu bil-mod il-mod lejn il-laguna u li huma ġeneralment esposti għall-Majjistral/il-Lbiċ. Il-vinji huma mtarrġa max-xfar tal-laguna sa 100 metru għoli. Fuq l-għoljiet iċ-ċatti il-vinji huma kontigwi, filwaqt li fil-parti tat-Tramuntana taż-żona ġeografika dawn qegħdin imxerrda bejn foresti tal-arżnu u xagħri. Iż-żona ġeografika tibbenefika minn livell baxx ta' xita annwali b'mod partikolari tul is-sajf. It-temperatura medja annwali hija għolja. Il-massa ta' ilma fil-madwar għandha rwol deċiżiv fil-moderazzjoni tad-differenzi fit-temperatura: il-prossimità tal-baħar u tal-Etang de Thau jnaqqsu l-qawwiet termali annwali u ta' kuljum u ż-żiffa tal-baħar tillimita ż-żidiet fit-temperaturi ta' binhar sajfin. Il-flora naturali spontanja hija proprju r-riżultat ta' dan l-ambjent marittimu sħun, bi rqajja ta' imsaġar mimlijin siġar tal-arżnu, tal-ballut jew tal-kermès fil-pajsaġġ. Il-fdalijiet tal-villel Gallo-Rumani jevidenzaw it-tkabbir tal-inbid fiż-żona ġeografika tad-Denominazzjoni "Picpoul de Pinet" minn żminijiet ir-Rumani. Din il-vinja, qrib il-portijiet antiki ta' Agde u ta' Sète hija waħda mill-vinji l-aktar storiċi fit-truf tal-Mediterran. Imsejħa "Vignoble de la Marine" jew "La Marine", ilha minn żmien l-antik magħrufa għall-inbejjed bojod tagħha. Il-varjetà tal-għenba Piquepoul B, li ilha stabbilita sew f'wieħed mis-siti ideali tagħha u li Olivier de SERRES, fl-1608, jirreferi għaliha bħala waħda mill-varjetajiet nobbli tal-inbid li ġġib l-isem ta'"Pique-Poule blanc", hija kkaratterizzata miż-żerriegħa tagħha li titneħħa faċilment u l-użu ta' platti li jitpoġġew taħt iz-zkuk biex l-għeneb misjur jaqa' ġo fihom. Fl-11 ta' Diċembru 1945, digriet ikklassifika l-"Piquepoul de Pinet" fil-kategorija "inbejjed bojod tal-Languedoc" u fis-26 ta' Novembru 1954 l-inbejjed bojod taż-żona ġeografika ġew rikonoxxuti bħala "Appelation d'origine vin délimité de qualité supérieure" (denominazzjoni tal-oriġini inbid demarkat ta' kwalità superjuri) "Picpoul de Pinet". Fl-1960, proġett li kkombina flimkien 15-il denominazzjoni ta' oriġini storika għall-inbejjed delimitati ta' kwalità superjuri tad-Dipartiment tal-Hérault u tal-Aude, kiseb rikonoxximent bħala d-denominazzjoni tal-oriġini għal inbejjed delimitati ta' kwalità superjuri "Coteaux du Languedoc". L-isem "Languedoc" innifsu llum il-ġurnata jirrifletti l-valuri storiċi u kulturali tal-attività ta' tkabbir tal-dwieli li ilha għaddejja mal-elf sena. Il-produtturi tad-denominazzjoni ta' oriġini tal-inbid demarkat ta' kwalità superjuri "Picpoul de Pinet" iffurmaw parti minn dan il-proġett, fl-1984. Meta ġiet rikonoxxuta d-denominazzjoni tal-oriġini kkontrollata "Coteaux du Languedoc", fl-1985, l-użu tal-isem "Picpoul de Pinet" baqa' jinżamm, bil-possibbiltà li l-isem tad-denominazzjoni ta' oriġini kkontrollata jiġi ssuplimentat bid-denominazzjoni ġeografika addizzjonali "Picpoul de Pinet" (inbejjed abjad bl-użu tal-għeneb unika Piquepoul B). Is-sengħa tal-inbid hija riflessa fl-għażla tal-postijiet fejn tinżera' l-vinja fuq irqajja tar-raba' mhux weqfin b'irrigazzjoni u skular tal-ilma tajbin u b'ebda ostaklu għall-proċess tat-tkabbir tal-għeruq. Fl-aħħar nett, l-għarfien tal-inbid huwa rifless ukoll fl-arranġamenti stretti stabbiliti sabiex tiġi żgurata l-kwalità ta' din il-varjetà b'qoxra rqiqa matul it-trasportazzjoni u kif ukoll fl-għasir ta' vendemmja protetta sabiex tiġi ppreżervata d-delikatezza aromatika u l-bilanċ tal-inbejjed. Sabiex tiġi ppreservata d-diversità patrimonjali ta' din il-varjetà emblematika taż-żona ġeografika, il-produtturi waqqfu konservatorju tal-kloni li jservi bħala bażi għas-selezzjoni kollha tal-pjanti. Il-"Picpoul de Pinet" huwa inbid abjad miksub minn għenba waħda biss, il-"Piquepoul B", li hija perfettament adattata għall-ambjent naturali taż-żona ġeografika. Fil-fatt, f'dan is-settur ftit li xejn tinżel xita, iżda l-ħamrija fonda u poruża, flimkien mal-influwenzi marittimi umdi, jiffavorixxu l-maturazzjoni ottimali ta' dan l-għeneb tardiv, u jirriżultaw aromi ta' fjuri u frott, b'noti ta' frott taċ-ċitru u bi ħjiel minerali, assoċjati ma dik id-daqsxejn aċidità li tiddistingwi l'Picpoul de Pinet minn inbejjed bojod oħra tar-reġjun. L-għarfien espert tal-produtturi tal-inbid jidher kemm mill-għażla tal-postijiet fejn jitkabbru l-vinji u kif ukoll mill-modi tat-tħarriġ użati għal din il-varjetà robusta, fejn l-għażla dejjem taqa' fuq metodi tat-tħarriġ tal-vinji tradizzjonali u kontroll fuq il-produzzjoni, li jiżgura sajran ottimu tal-għeneb skont il-prattiki tradizzjonali. Fl-aħħar nett, il-produtturi jiżguraw u jippreżervaw il-finezza aromatika u l-bilanċ tal-inbejjed billi jagħtu attenzjoni kbira lit-trasport tal-vendemmja u lill-għasir tagħha. Qafas ġuridiku: Leġiżlazzjoni Nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-inbejjed bid-denominazzjoni ta' oriġini kontrollata jistgħu jispeċifikaw fuq it-tikketti tagħhom l-unità ġeografika usa' ta' "Languedoc". Id-daqs tal-ittri għal din l-unità ġeografika usa' ma għandux ikun akbar, fl-għoli jew fil-wisa', minn nofs id-daqs tal-ittri li jifformaw l-isem tad-denominazzjoni ta' oriġini kontrollata. Qafas ġuridiku: Leġiżlazzjoni Nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: Id-daqs tal-ittri tat-termini fakultattivi kollha li l-użu tagħhom jista', skont id-dispożizzjonijiet Komunitarji, jiġi rregolat mill-Istati Membri, ma għandux ikun akbar, fl-għoli jew fil-wisa', minn nofs id-daqs tal-ittri li jifformaw l-isem tad-denominazzjoni ta' oriġini kontrollata. Qafas ġuridiku: Leġiżlazzjoni Nazzjonali Tip ta' kundizzjoni supplimentari: Derogi li jikkonċernaw il-produzzjoni fiż-żona ġeografika demarkata Deskrizzjoni tal-kundizzjoni: Iż-żona fi prossimità immedjata, iddefinita b'deroga għall-produzzjoni u l-iżvilupp tal-inbejjed, tikkonsisti mit-territorju tal-muniċipalitajiet li ġejjin (Id-Dipartiment ta' Hérault): Agde u Marseillan. L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8409 — ProSiebenSat.1 Media/Television Française 1/Mediaset/JV, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8564 — Viacom International Media Networks Italia/De Agostini Editore/DeA Broadcast JV, f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+ 32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8549 — Groupe Lactalis/Omira, fl-indirizz li ġej: L-assoċjazzjoni ta' protezzjoni "Consorzio di Tutela del Pomodorino del Piennolo del Vesuvio DOP" hija intitolata li tissottometti applikazzjoni għal reġistrazzjoni skont l-Artikolu 13(1) tad-Digriet Nru 12511 tal-14 ta' Ottubru 2013 tal-Ministeru tal-Politika tal-Agrikoltura, tal-Ikel u tal-Forestrija. Deskrizzjoni tal-prodott Prova tal-oriġini Metodu ta' produzzjoni Oħrajn [aġġornamenti ta' referenzi legali u tal-korp ta' spezzjoni] Emenda għall-ispeċifikazzjoni tal-prodott ta' DPO jew IĠP irreġistrata li għandha tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda għad-Dokument Uniku ppubblikat. Emenda għall-ispeċifikazzjoni tal-prodott ta' DPO jew IĠP irreġistrata li għandha tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda għad-Dokument Uniku ppubblikat. Emenda għall-Ispeċifikazzjoni tal-prodott ta' DPO jew IĠP irreġistrata li għandha tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma ġie ppubblikat l-ebda dokument uniku (jew ekwivalenti). Emenda għall-ispeċifikazzjoni tal-prodott ta' STG irreġistrata li għandha tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. It-test tal-Artikolu 2 tal-ispeċifikazzjoni: "Id-denominazzjoni ta' oriġini protetta (DOP) 'Pomodorino del Piennolo del Vesuvio' tispeċifika l-frotta tal-ekotipi ta' tadam żgħir tal-ispeċi Lycopersicon esculentum Mill magħruf bid-denominazzjonijiet folkloristiċi: 'Fiaschella', 'Lampadina', 'Patanara', 'Principe Borghese' u 'Re Umberto' li, tradizzjonalment, jiġi kkultivat fuq il-muntanja Vessuvju [...]." "Id-DOP 'Pomodorino del Piennolo del Vesuvio' tispeċifika l-frott tal-ekotipi ta' tadam żgħir marbutin mad-denominazzjonijiet folkloristiċi: 'Fiaschella', 'Lampadina', 'Patanara', 'Principe Borghese' u 'Re Umberto' li, tradizzjonalment, jiġu kkultivati fuq il-muntanja Vessuvju [...]." "Id-denominazzjoni ta' oriġini protetta (DOP) 'Pomodorino del Piennolo del Vesuvio' tispeċifika l-frotta tal-ekotipi ta' tadam żgħir tal-ispeċi Lycopersicon esculentum Mill li oriġinarjament ġej minn dak magħruf bid-denominazzjonijiet folkloristiċi: 'Fiaschella', 'Lampadina', 'Patanara', "Principe Borghese" u "Re Umberto" li, tradizzjonalment, jiġi kkultivat fuq il-muntanja Vessuvju [...]." It-test ġie miktub mill-ġdid skont l-Artikolu 6 tal-ispeċifikazzjoni tal-prodott — Rabta mal-ambjent — sabiex jiċċara li d-DOP tkopri l-ekotipi kollha lokali li oriġinarjament ġejjin mit-tadam magħruf bl-ismijiet popolari 'Fiaschella', 'Lampadina', 'Patanara', 'Principe Borghese' u 'Re Umberto' li darba kien jiġi kkultivat fiż-żona u għandu karatteristiċi morfoloġiċi, kimiċi u fiżiċi tipiċi tal-'Pomodorino del Piennolo del Vesuvio'. L-emenda hija konformi mal-prattika antika, imsemmija fl-Artikolu 6 tal-ispeċifikazzjoni tal-prodott, tal-bdiewa ż-żgħar li jżommu ż-żerriegħa tal-aħjar frott għall-għalla tas-sena ta' wara. Maż-żmien din il-prattika wasslet biex tintuża żerriegħa li oriġinarjament ġejja mill-ekotipi magħrufa bl-ismijiet popolari msemmija aktar 'il fuq. L-Artikolu 6 tal-ispeċifikazzjoni tal-prodott jispeċifika li: "Kif kienet id-drawwa għall-plottijiet tal-ħxejjex tal-familji, il-bdiewa kienu jagħżlu l-frott li huma jqisu l-aktar adatt u jużaw iż-żerriegħa ta' dak il-frott bħala materjal riproduttiv għas-sena ta' wara. It-tadam żgħir magħruf bħala 'Fiaschella', 'Lampadina', 'Principe Borghese', 'Re Umberto' u 'Patanara', li minnu ġejjin l-ekotipi tal-lum, kien diġà magħruf sew u użat ħafna fl-ewwel nofs tas-seklu 19." Għaldaqstant jitqies li l-emenda tissodisfa l-kundizzjonijiet stipulati fl-Artikolu 53(2)(a)-(e) tar-Regolament (EU) Nru 1151/2012 u tista' tiġi kklassifikata bħala minuri. It-test tal-Artikolu 2 tal-ispeċifikazzjoni u l-punt 3.2 tad-dokument uniku: "Sabiex ikun eliġibbli għall-protezzjoni, għandu jkollu l-karatteristiċi li ġejjin: Meta frisk, fi żmien erbat ijiem minn meta jinqata': Daqs: mhux aktar minn 25 g;" "Sabiex ikun eliġibbli għall-protezzjoni, dan it-tadam għandu jkollu l-karatteristiċi li ġejjin: Meta frisk, fi żmien erbat ijiem minn meta jinqata': Daqs: mhux aktar minn 30 g;" It-test tal-Artikolu 5 tal-ispeċifikazzjoni: "Arranġamenti tat-tħawwil u distanzi: id-distanzi tat-tħawwil għandhom ikunu bejn 15 u 30 cm fi ħdan ir-ringiela u bejn 80 u 120 cm bejn ir-ringieli. Ix-xtieli għandhom jitqiegħdu f'ringieli paralleli, biex tiġi żgurata distanza regolari bejn ix-xtieli f'kull ringiela u bejn ir-ringieli. Id-densità tat-tħawwil ma għandhiex taqbeż il-45 000 xitla għal kull ettaru; [...]" "Arranġamenti tat-tħawwil u distanzi: id-distanzi tat-tħawwil għandhom ikunu bejn 15 u 30 cm fi ħdan ir-ringiela u bejn 80 u 120 cm bejn ir-ringieli. Ix-xtieli għandhom jitqiegħdu f'ringieli paralleli, biex tiġi żgurata distanza regolari bejn ix-xtieli f'kull ringiela u bejn ir-ringieli. Id-densità tat-tħawwil ma għandhiex taqbeż il-55 000 xitla għal kull ettaru; [...]" Iż-żieda tad-densità massima tat-tħawwil għal 55 000 xitla għal kull ettaru tippermetti lill-bdiewa jvarjaw il-forma tat-tħawwil sabiex jitqiesu l-varjazzjonijiet fil-fertilità tal-ħamrija. F'altitudnijiet ogħla, minħabba n-nixfa estrema tal-ħamrija vulkanika, hija prattika tajba tal-biedja li tiżdied id-densità tat-tħawwil għal kull ettaru sabiex isir użu aħjar mir-riżorsi tal-ilma u jinżammu r-rendiment u l-karatteristiċi tal-kwalità tal-frotta (pereżempju, distanza ta' tħawwil ta' 90–100 cm bejn ir-ringieli u 20 cm bejn ir-ringieli tagħti densità ta' tħawwil ta' madwar 50 000–55 000 xitla għal kull ettaru). Għaldaqstant jitqies li l-emenda tissodisfa l-kundizzjonijiet stipulati fl-Artikolu 53(2)(a)–(e) tar-Regolament (EU) Nru 1151/2012 u tista' tiġi kklassifikata bħala minuri. It-test tal-Artikolu 5 tal-ispeċifikazzjoni: "Il-metodu ta' kultivazzjoni: It-tadam "Pomodorino del Piennolo del Vesuvio" jiġi kkultivat biss fl-għalqa; ix-xtieli jitkabbru 'l fuq sa għoli ta' 80 cm [...]" 'Il-metodu ta' kultivazzjoni: It-tadam "Pomodorino del Piennolo del Vesuvio" jiġi kkultivat biss fl-għalqa; ix-xtieli jitkabbru 'l fuq sa għoli ta' 1 m [...]' Din l-emenda hija ġġustifikata minħabba li x-xtieli tat-tadam jikbru itwal b'mod naturali f'ċerti partijiet taż-żona ta' produzzjoni b'ħamrija aktar friska u aktar fertili, bħal fil-muniċipalitajiet ta' madwar il-Muntanja Somma. L-emenda għandha l-għan li tadatta l-ispeċifikazzjoni tal-prodott għall-kundizzjonijiet attwali ta' tkabbir fiż-żona ta' produzzjoni, mingħajr ma taffettwa l-kwalità tal-frotta jew il-konformità mal-kundizzjonijiet stipulati fl-Artikolu 53(2)(a)-(e) tar-Regolament (UE) Nru 1151/2012. Għal dawn ir-raġunijiet, l-emenda tista' tiġi kklassifikata bħala waħda minuri. It-test tal-Artikolu 5 tal-ispeċifikazzjoni: "Il-produzzjoni massima għal kull ettaru bħala għalla waħda hija stabbilita għal 16-il tunnellata." "Huwa stabbilit li l-produzzjoni massima għal kull ettaru bħala għalla waħda tkun 25 tunnellata." Ir-rendiment ta' 16-il tunnellata għal kull ettaru previst fl-ispeċifikazzjoni huwa pjuttost aktar baxx mill-medja li jiksbu l-produtturi f'diversi altitudnijiet. Dan innutawh l-ewwel xi membri tal-assoċjazzjoni ta' protezzjoni u wara ġie kkonfermat mill-istudji xjentifiċi mwettqa miċ-Centro Orticolo Campano f'isem SeSIRCA u CRAA. Peress li rendiment massimu ta' 25 tunnellata huwa konformi mal-għelejjel attwali tad-DOP "Pomodorino del Piennolo del Vesuvio" u ma jaffettwax il-karatteristiċi tal-kwalità tal-frotta, jitqies li din l-emenda tista' tkun ikklassifikata bħala waħda "minuri" skont l-Artikolu 53(2) minn (a) sa (e) tar-Regolament (UE) Nru 1151/2012. It-test tal-Artikolu 8 tal-ispeċifikazzjoni: "Madankollu, huwa permess l-użu ta' kliem li jirreferi għall-kumpaniji, l-ismijiet, l-ismijiet kummerċjali u t-trademarks privati li ma jagħmilx eloġju u li mhux aktarx li ser iqarraq lix-xerrej. Dawn l-indikazzjonijiet jistgħu jidhru fuq it-tikketta b'ittri iżgħar sabiex jindikaw id-denominazzjoni ta' oriġini protetta." "Madankollu, huwa permess l-użu ta' kliem li jirreferi għall-kumpaniji, l-ismijiet, l-ismijiet kummerċjali u t-trademarks privati li ma jkunx fih eloġji u li mhux intiż li jinganna lix-xerrej. Dawn l-indikazzjonijiet jistgħu jidhru fuq it-tikketta b'ittri iżgħar minn dawk użati biex jindikaw id-denominazzjoni ta' oriġini protetta u ma għandhomx jidhru fl-istess spazju viżiv tad-denominazzjoni ta' oriġini protetta, tal-logo tad-DOP u tal-logo tal-UE." L-emenda tiċċara d-dispożizzjoni tal-ispeċifikazzjoni li għandha l-għan li tagħti viżibbiltà akbar fuq it-tikketta lill-isem irreġistrat u lil-logo tal-UE. Peress li l-emenda taffettwa biss it-tikkettar tal-prodott, titqies li tista' tiġi kklassifikata bħala waħda "minuri" taħt l-Artikolu 53(2) minn (a) sa (e) tar-Regolament (UE) Nru 1151/2012. Ir-referenzi għar-Regolament (KE) Nru 510/2006 ġew sostitwiti bir-Regolament (UE) Nru 1151/2012. Id-dettalji tal-korp ta' spezzjoni ġew miżjuda fl-Artikolu 7 tal-ispeċifikazzjoni. Klassi 1.6: Frott, ħaxix u ċereali, friski jew ipproċessati L-attivitajiet ta' produzzjoni u ta' ħażna jridu jsiru fiż-żona tal-produzzjoni, filwaqt li għall-ħażna tat-tadam żgħir f'għenieqed "al piennolo" għandhom jiġu segwiti dawn l-istruzzjonijiet: wara li jinqatgħu, l-għenieqed naturali (imsejħa "schiocche") għandhom jitqiegħdu fuq spaga minsuġa minn fibri veġetali u jintrabtu f'forma ta' ċirku sabiex jifformaw għanqud wieħed kbir ("piennolo") li fit-tmiem tal-perjodu ta' ħażna jkun jiżen bejn 1 u 5 kg. Imbagħad, l-għenieqed "piennolo" fformati b'dan il-metodu jridu jiddendlu maqtugħin mill-art f'post niexef u vventilat, permezz ta' ġanċijiet jew xi rfid adegwat ieħor. waqt il-fażi ta' ħażna, il-prodott, kemm jekk f'għenieqed "piennolo" kif ukoll jekk ippakkjat, m'għandu jgħaddi minn ebda trattament kimiku. Jista' jsir biss użu minn sistemi fiżiċi li jipproteġu l-prodott bl-aħjar mod, u li ma jibdlux il-karatteristiċi tiegħu, bħal pereżempju xi xibka kontra l-insetti, u apparat ultrasoniku. iż-żmien kemm idum tajjeb it-tadam f'għenieqed "al piennolo" mhuwiex iddeterminat bi preċiżjoni, u dan huwa marbut maż-żmien kemm it-tadam iżomm id-dehra ideali tiegħu u l-karatteristiċi organolettiċi tiegħu. L-ippakkjar tat-tadam fil-forma li biha jiġi kkumerċjalizzat — kemm jekk frisk kif ukoll jekk ikkonservat — irid isir fl-azjendi tal-produzzjoni jew fi nħawi fil-qrib tiegħu, ġewwa ż-żona tal-produzzjoni, sabiex: tiġi limitata l-manipulazzjoni tal-frott, meta dan ikun għadu fl-aħjar kundizzjoni; il-prodott ma jiġix ittrasportat għal distanzi twal meta jkun għadu ma ġiex ippakkjat, peress li ma jkollux protezzjoni biżżejjed u jkun soġġett għal riskji ta' stress mekkaniku u ta' ħsara; il-prodott ikun jista' jiġi ntraċċjat aħjar. Il-"Pomodorino del Piennolo del Vesuvio" irid jinbiegħ f'waħda minn dawn il-forom: fi stat frisk: il-prodott għandu jitqiegħed għall-bejgħ bil-waħdiet jew f'għenieqed, imqiegħed f'ammonti kbar ġewwa kontenituri magħluqa kif xieraq, b'kapaċità massima ta' 10 kg; f'għenieqed al "piennolo": l-għenieqed "piennolo" ma jridux ikunu jiżnu aktar minn 5 kg u jinbiegħu bil-wieħed bil-logo li jidentifika d-DOP jew f'kontenituri magħluqa kif xieraq; ippreżervat: bil-waħdiet jew f'għenieqed, imqiegħed f'ammonti kbar ġewwa kontenituri magħluqa kif xieraq, b'kapaċità massima ta' 10 kg. It-tikketti jridu jinkludu dan li ġej: il-kliem "Pomodorino del Piennolo del Vesuvio" u Denominazzjoni ta' Oriġini Protetta b'ittri akbar minn kwalunkwe kelma jew element ieħor li jidher fuq it-tikketta; il-logo tal-UE; l-isem, l-isem tal-kumpanija u l-indirizz ta' min ippakkja jew ipproduċa l-prodott; il-kwantità tal-prodott li hemm fil-kontenitur. Il-logo huwa magħmul mis-siluwett tal-"Pomodorino del Piennolo del Vesuvio", li jinkludi zokk milwi b'mod li jixbah lill-profil tal-Vessuvju. Id-dettalji speċifiċi tal-logo u l-ilwien tiegħu huma deskritti fid-dettall fl-ispeċifikazzjoni tal-prodott. Iż-żona ta' produzzjoni u ta' ħażna tad-DOP "Pomodorino del Piennolo del Vesuvio" tkopri dawn il-muniċipalitajiet fil-Provinċja ta' Napli: Boscoreale, Boscotrecase, Cercola, Ercolano, Massa Di Somma, Ottaviano, Pollena Trocchia, Portici, Sant'Anastasia, San Giorgio a Cremano, San Giuseppe Vesuviano, San Sebastiano al Vesuvio, Somma Vesuviana, Terzigno, Torre Annunziata, Torre del Greco, Trecase, u l-parti tal-muniċipalità ta' Nola li l-perimetri tagħha huma definiti minn dawn: it-triq provinċjali li tgħaqqad Piazzola di Nola ma' Rione Trieste (it-triq magħrufa bħala "Costantinopoli"), ix-xmara Lagno Rosario, il-fruntiera tal-muniċipalità ta' Ottaviano u l-fruntiera tal-muniċipalità ta' Somma Vesuviana. In-natura speċifika taż-żona fejn jitkabbar il-"Pomodorino" ġejja mill-oriġini vulkanika tal-ħamrija tagħha. Din iż-żona taf il-karatteristiċi speċifiċi tagħha għan-natura piroklastika tal-ħamrija tagħha, li tikkaratterizza l-istruttura vulkanika tal-medda Somma-Vesuvio kollha. Din il-ħamrija ġiet ifformata fuq il-lava u fuq l-istrati ta' rmied u lapilli, u hija kkaratterizzata minn livell għoli ta' fertilità, minn għamla ramlija li tagħmilha maħlula u xotta sew u minn valur ta' pH newtrali jew subalkalin b'kontenut għoli ta' makro- u mikro-elementi disponibbli. Il-klima hija prevalentement xotta, b'riħ moderat u temperaturi għoljin. Il-varjazzjoni kbira bejn it-temperaturi ta' binhar u ta' billejl tgħin biex iseħħ kontroll naturali tal-mard parassitiku. Minbarra d-daqs żgħir tiegħu, il-karatteristiċi speċifiċi tal-"Pomodorino del Piennolo del Vesuvio" huma l-piż ta' bejn 20 u 30 gramma, proporzjon baxx ta' 1,2–1,3 bejn l-akbar u l-iżgħar dijametri tiegħu, l-ebusija tal-qoxra tiegħu, zokk imqabbad sew mat-tadama tant li jiżgura li l-għanqud jibqa' sħiħ waqt il-qtugħ u meta jinħażen, il-konċentrazzjoni għolja ta' zokkor, aċidi u solidi li jinħallu oħrajn li jagħmluh prodott li jista' jiġi kkonservat għal żmien twil mingħajr effetti ħżiena fuq il-kwalitajiet organolettiċi tiegħu. Fil-fatt, il-pressjoni osmotika għolja fil-meraq fit-tadam, ikkawżata mill-konċentrazzjoni għolja ta' solidi li jinħallu, tfisser li l-frott jibqa' fl-istat minfuħ tipiku tiegħu għal żmien twil u ftit jitlef ilma tul il-perjodu ta' ħażna. Il-metodi ta' tkabbir huma kkundizzjonati mill-konfigurazzjoni karatteristika tar-raba', li spiss tkun frammentata, mtarrġa u mferrxa b'mod irregolari. Il-biċċa l-kbira tal-attivitajiet ta' tkabbir isiru bl-idejn skont prattiki agrikoli tradizzjonali. Il-karatteristiċi speċifiċi tal-"Pomodorino del Piennolo del Vesuvio" huma marbutin ħafna mat-territorju li fih jiġi kkultivat. L-oriġini vulkanika tal-ħamrija u l-materjal piroklastiku kollu li akkumula waqt l-eruzzjonijiet fil-medda vulkanika Somma-Vesuvio għamlu lil din l-art fertili ħafna. Il-konsistenza ramlija għamlitha maħlula u xotta ħafna u tatha valur ta' pH newtrali jew subalkalin b'kontenut għoli ta' makro- u mikro-elementi disponibbli. Waqt li jiġi kkultivat, il-prodott jirnexxilu jassorbi dan kollu u b'hekk jikseb il-kwalitajiet tant karatteristiċi tiegħu. Il-mard parassitiku jiġi kkontrollat b'mod naturali mill-klima xotta li hija kkaratterizzata mill-varjazzjonijiet kbar bejn it-temperaturi ta' binhar u ta' billejl. It-tadam żgħir maħżun "al piennolo" jew ikkonservat, huwa wieħed mill-aktar prodotti qodma u tradizzjonali taż-żona tal-Vessuvju. L-eqdem evidenza dokumentata u teknikament dettaljata tidher f'pubblikazzjonijiet tar-Regia Scuola Superiore di Agricoltura ta' Portici tal-1885, 1902 u 1916. Fis-sekli tal-imgħoddi, it-tkabbir ta' dan it-tip ta' tadam sar popolari minħabba l-kultivazzjoni faċli tiegħu u minħabba li jista' jinħażen għal żmien twil fix-xhur tax-xitwa b'riżultat tal-ebusija tal-qoxra tiegħu. Fl-imgħoddi, it-tixrid ta' dan it-tip ta' tadam kien relatat mal-ħtieġa li t-tadam frisk ikun disponibbli tul ix-xhur tax-xitwa sabiex jintuża fit-tisjir tad-dar, li minn dejjem kien komuni ħafna fiż-żona ta' Napli, bħall-pizez u l-platti tal-għaġin, li jeħtieġu palat u aroma intensi. L-effett tal-fattur uman kien li jistabbilixxi metodu ta' kultivazzjoni u ta' ħażna tipiku għaż-żona, u li jinvolvi l-għażla tal-aħjar tadam għall-produzzjoni taż-żrieragħ, iż-żbir meħtieġ biex jiġi żgurat li x-xtieli jikbru f'direzzjoni bla xkiel, l-irbit taz-zkuk u l-eliminazzjoni ta' rimi żejjed tax-xitla sakemm jasal iż-żmien tal-ħsad tat-tadam. Waqt il-ħsad, l-għenieqed li jkollhom mill-inqas 70 % tat-tadam aħmar jinqatgħu sħaħ, filwaqt li l-oħrajn jitħallew jimmaturaw. Dan il-prodott huwa marbut ukoll maż-żona minħabba l-proċedura li biha t-tadam żgħir jinħażen f'għenieqed "al piennolo", li tippermetti li l-prodott ikun jista' jibqa' jittiekel sħiħ u bla ma jiġi pproċessat tul ix-xitwa kollha ta' wara l-ħsad. Il-proċedura tradizzjonali tikkonsisti fil-qtugħ tal-għenieqed sħaħ ta' tadam li z-zkuk tagħhom jintisġu b'ħabel tal-qanneb biex jifformaw għanqud kbir li jiddendel mis-saqaf ta' kmamar b'ventilazzjoni adegwata jew f'verandi jew terrazzi. Dan kollu, flimkien mal-kuntest ambjentali speċifiku taż-żona tal-Vessuvju, wasslu għal prodott uniku fis-settur tiegħu minħabba l-kwalitajiet organolettiċi tiegħu u għat-tul ta' żmien li jdum tajjeb għall-konsum, u dan huwa l-prodott li għadu jiġi kkultivat u maħżun sal-lum. (it-tieni subparagrafu tal-Artikolu 6(1) ta' dan ir-Regolament) Il-Ministeru nieda l-proċedura nazzjonali ta' oppożizzjoni bil-pubblikazzjoni tal-proposta għall-emendar tal-ispeċifikazzjoni tal-prodott DOP "Pomodorino del Piennolo del Vesuvio" fil-Gazzetta Uffiċjali tar-Repubblika Taljana Nru 103 tal-4 ta' Mejju 2016. It-test ikkonsolidat tal-ispeċifikazzjoni tal-prodott huwa disponibbli fuq is-sit tal-internet: http://www.politicheagricole.it/flex/cm/pages/ServeBLOB.php/L/IT/IDPagina/3335 billi wieħed imur direttament fil-paġna ewlenija tas-sit elettroniku tal-Ministeru tal-Politika Agrikola, l-Ikel u l-Forestrija (www.politicheagricole.it) u jikklikkja fuq il-kliem "Prodotti DOP e IGP" (fin-naħa ta' fuq tal-lemin tal-iskrin), u wara jikklikkja fuq il-kliem "Prodotti DOP, IGP e STG" (fin-naħa ta' fuq ix-xellug tal-iskrin) u finalment fuq "Disciplinari di Produzione all'esame dell'UE".
Extracted from C_253_2017.html